**“NATO POSTENIS AFGANISTĀNĀ”**

Krīzes vadības simulācijas spēle 4-8 cilvēku lielām grupām

**Saturs**

[Vadlīnijas pasniedzējam 3](#_Toc67725109)

[Dienu iepriekš izdniedzamā brīdinājuma informācija 4](#_Toc67725110)

[Izsniedzamais uzdevums simulācijas spēles dienā 6](#_Toc67725111)

[Skolēniem izsniedzamā atbilžu lapa 9](#_Toc67725112)

[Aizpildīta atbilžu lapa scenārijam bez riska 10](#_Toc67725113)

[Vērtēšanas lapa 11](#_Toc67725114)

# Vadlīnijas pasniedzējam

*Krīzes vadība: “NATO postenis Afganistānā”*

**Mērķis:** studentiem sniegt praktisku ieskatu krīzes vadībā, t.i., grūtības, kas rodas brīdī, kad pārāk daudz uzdevumu ir jārisina nepietiekami ilgā laikā. Šādos apstākļos ir nepieciešams pieņemt steidzīgus lēmumus, kas ne vienmēr pēc tam izrādās pareizi.

**Nepieciešamais laiks:** vismaz divas mācību stundas. 40 minūtes simulācijas spēlei, 40 – rezultātu prezentācijai un analīzei.

**Nepieciešamais dalībnieku skaits:** 2-8 katrā grupā. Grupu skaits nav ierobežots.

**Studentiem sniedzamā uzdevuma gaita:**

1. Dienu pirms simulācijas spēles studentiem tiek izsniegta brīdinājuma informācija, kas neiekļauj pašu uzdevuma tekstu.
2. Simulācijas spēles norise – skolēniem tiek izsniegts uzdevums. Lielāks efekts tiks panākts tad, ja uzdevums notiks reālā laikā

Uzdevumā minētais laiks (plkst 12.00) uzskatāms par H stundu, mainot to, mainās citi laika lielumi, piemēram, Millera izlidošanas laiks – H+4h55min.

Jāņem vērā, ka uzdevuma veiksmīgai izpildei vienai personai vidēji nepieciešams vairāk nekā 40 minūtes. Studenti šajā laikā būs spiesti vai nu efektīvi sadarboties, vai arī pieņemt lēmumus par prioritātēm. N!B! 40 minūšu laikā skolēniem nepieciešams arī aizpildīt atbilžu veidlapu.

1. Otras 40 minūtes jāvelta savstarpējai diskusijai un uzdevuma analīzei. Grupām, kam nav izdevies uzdevumu pilnībā atrisināt, jāprezentē savi motīvi, kāpēc veiktas konkrētās darbības.

**Vērtēšana –** grupas rezultātus iespējams salīdzināt, izmantojot pievienoto tabulu ar punktu sistēmu. Jāuzsver – gadījumā, ja meitene iet bojā, uzdevums nav izpildīts. Šī piezīmi vēlams nepieminēt uzdevuma sākumā. Uzdevuma vērtēšana ar atzīmi nesniegs vēlamo efektu, punktu sistēma ir tikai elements rezultātu salīdzināšanai.

# Dienu iepriekš izdniedzamā Brīdinājuma informācija

**Vispārējā situācija**

Tu esi neliela NATO apmācības posteņa seržants operācijas ”Resolute Support” ietvaros Fajzabadas pilsētās rajonā Afganistānā, kas specializējies nesprāgušās munīcijas iznīcināšanā. Apmācības misijā piedalās:

* Tu,
* tavs draugs Millers, kas pārstāv plaši pazīstamu Rietumu ziņu aģentūru,
* pulkvedis Stīvensons – 55 gadu vecs, izcils vietējo tradīciju pazinējs, kas brīvajā laikā pēta vietējo vēsturi,
* kapteinis Stjuarts no izlūkošanas daļas,
* nesprāgušās munīcijas neitralizētāji kaprāļi Vulfa un Ādamsons, kas atbildīgi par vietējo drošības spēku apmācību
* Abdulla – tulks, kas pazīstams ar labo sirdi un kvadraciklu, kam nav līdzīga visā reģionā.

Vietējie apstākļi reģionā ir skarbi, tāpēc gan pulkvedim Stīvensonam, gan kaprālim Vulfam, gan Tev ir pieejamas rācijas. Tiesa, ar tām ir iespējams sazināties tikai savā starpā un ar **vietējās aviācijas skolas helikoptera pilotu Džimu**

Cita informācija:

* NATO apmācības postenī atrodas HUMVEE un kvadracikls ar piekabi.
* NATO apmācības postenī esi Tu, Millers, Abdulla un viņa māsa.
* Tev nav pieejams ne cits personāls, ne citi sakaru līdzekļi.
* Visa darbība norisinās drošā teritorijā, kur nepastāv militāri draudi, taču pārvietošanās iespējama tikai pa upi, ceļu vai gaisu.
* **HUMVEE ātrums: 60km/h pa šoseju, 25 km/h pa kalnu ceļiem, kravnesība – 7 cilvēki, ieskaitot vadītāju. Mašīnai nav bagāžnieka.**
* **Kvadracikla ātrums – 40 km/h pa šoseju un 40km/h pa kalnu ceļiem. Kravnesība – viens cilvēks un viens priekšmets (zāles vai akumulatori)**
* **MEDEVAC lidmašīna 1h laikā var sasniegt gan lidlauku pie pārceltuves, gan lauku pusceļā uz lidostu.**
* **Helikopterā ir divas vietas.**
* **Akumulatoru kaste aizņem vienu vietu jebkurā transportlīdzeklī.**
* **Attālums no militāro sakaru torņa līdz Mežistrādes stacijai – 8 km pa upi vai 6km pa sauszemi.**
* **Helikoptera uzpilde standarta apstākļos prasa 90 minūtes**
* **Pārcelšanās pār upi prasa 45 minūtes vienā virzienā.**

Kartes skice (Karte neatbilst mērogam)

#  izsniedzamais uzdevums simulācijas spēles dienā

**PULKSTENIS TIKŠĶ. TEV IR 30 MINŪTES PIEŅEMT LĒMUMU.**

**Laiks: 12.00**

Tu esi neliela NATO apmācības posteņa seržants operācijas ” Resolute Support” ietvaros Fajzabadas pilsētās rajonā Afganistānā, kas specializējies nesprāgušās munīcijas iznīcināšanā. Apmācības misijā piedalās:

* Tu,
* tavs draugs Millers, kas pārstāv plaši pazīstamu Rietumu ziņu aģentūru,
* pulkvedis Stīvensons – 55 gadu vecs, izcils vietējo tradīciju pazinējs, kas brīvajā laikā pēta vietējo vēsturi,
* kapteinis Stjuarts no izlūkošanas daļas,
* nesprāgušās munīcijas neitralizētāji kaprāļi Vulfa un Ādamsons, kas atbildīgi par vietējo drošības spēku apmācību
* Abdulla – tulks, kas pazīstams ar labo sirdi un kvadraciklu, kam nav līdzīga visā reģionā.

Šodien tu esi nolēmis nedaudz atpūsties bāzes nometnē, lai vēlāk būtu iespējams pavadīt Milleru, kam jāatgriežas atpakaļ Eiropā pie sievas, kam sākušās priekšlaicīgas dzemdības, tāpēc viņam **šovakar plkst. 16.55 jāizlido no Fajzabadas pilsētas lidostas**.

Pulkvedis Stīvensons kopā ar kapteini Stjuartu devies uz 35 km attālo ciemu, lai pārbaudītu ziņas par iespējamu ieroču kontrabandu. Kaprāļi Vulfs un Ādamsons, devušies nelielā izbraucienā pa **Koha upi uz 15 km tālo militāro sakaru torni**, lai pārbaudītu, kā veicas tā būvniecības darbi. **Laiva gan brauc ātri – 20 km/h**, tāpēc ir cerība, ka viņi nebūs ilgi prom.

Vietējie apstākļi reģionā ir skarbi, tāpēc gan pulkvedim Stīvensonam, gan kaprālim Vulfam, gan Tev ir pieejamas rācijas. Tiesa, ar tām ir iespējams sazināties tikai savā starpā un ar **vietējās aviācijas skolas helikoptera pilotu Džimu**, kas strādā nieka pusstundas lidojuma laikā un ir biežs viesis arī pie jums, jo apmācību postenis ļauj pa ceļam atpūsties no divu stundu ilgā lidojuma no Fajzabadas līdz aviācijas skolai.

Tu censties ielauzīties Afgāņu valodā, ko lieliski pārvalda Abdulla. Jūsu saruna rit par upi, kas likusi gadsimtu gaitā izveidoties divām dažādām vietējo kopienām, ko vieno tikai upes pārceltuve, **līdz kurai pa kalnu takām var ar kvadraciklu sasniegt tikai 30 minūšu laikā**. Abdulla lepojas, ka vietējās izglītības programmas ietvaros ir pabeidzis radiotelefona kursus un jau no nākamās sāks strādāt pārceltuvē par radio operatoru, kur viņa tēvs jau strādā par pārcēlāju. **Pārceltuves otrā krastā uzbūvēts skaists birojs ar jaunākās paaudzes radio iekārtu, kad ļauj sazināties ar Fajzabadas pilsētu**. To viņš pats atvedis un uzstādījis pārceltuvē, braucot ar veco HUMVEE, kas nodots posteņa rīcībā. Mašīna gan ir veca, taču vēl **joprojām šosejas posmu no Fajzabadas  līdz krustojumam, kur satiekas kalnu ceļa takas uz apmācību posteni un šoseja veic nieka stundā un 15 minūtēs.**

**Plkst. 12.25** Tu saņem ziņu no pulkveža Stīvensona. Pie ciema robežas viņa auto ir sprāgusi riepa. Lai arī informācija par ieroču kontrabandu nav apstiprinājusies, ciema centrā ir atrasts improvizēts spridzeklis. Tas ir vadāms ar mobilo sakaru palīdzību, ko pašlaik traucē kapteiņa Stjuarta rīcībā esošā mobilo sakaru slāpēšana iekārta. Ciemu ir izdevies evakuēt, **līdz ar to dzīvības nav apdraudētas**, taču kapteiņa iekārtai **akumulators izsīks 3,5 līdz 4 stundu laikā**. Pēc tam pastāv risks, ka spridzeklis iznīcinās ciemata mošeju, nodarot lielu morālu postu nabadzīgajiem vietējiem un, iespējams, radot draudus saasināties viņu attieksmei pret koalīcijas spēkiem. **Lai spridzekli pilnībā neitralizētu, nepieciešami vēl divi palīgi.**

Brīdī, kad krāmē HUMVEE akumulatorus, uztraukts pieskrien Abdulla. Pēc 20 minūšu sarunas tu saproti, ka **viņa māsai ir iedzēlusi indīga čūska** **un viņai ir atlikušas vien četras stundas**, ko dzīvot, ja vien neieradīsies palīdzība. Par laimi, ir pretinde, taču tā ir atrodama tikai Fajzabadas  pilsētā, līdz kurai ar **HUMVEE, pat ja pie stūres sēž rekordists Abdulla, jābrauc ne mazāk kā 4h un 51 minūte.**

Abdullah izmisis stāsta, ka no pilsētas var izsaukt MEDEVAC lidmašīnu, **kas stundas laikā var nolaisties vai nu pārceltuves otrā pusē, vai laukā, kas atrodas pusceļā uz ciematu**, kur devies pulkvedis Stīvensons. **MEDEVAC izsaukšanai ir vajadzīgs vai nu tāds radio, kāds ir pārceltuvē, vai arī radiotelefons, kas atrodas aviācijas skolā.** Sarunas beigās vēl tu saņem ziņu no Vulfa, kas saka, ka laivas motors ir sabojājies un tāpēc **laivas ātrums ir nokrities līdz 10 km/h.**

Tu pa rāciju sazinies **ar Džimu, taču viņš atrodas pusotras stundas attālumā no Aviācijas skolas,** kur atrasts radiotelefons, taču pēc nolaišanās Mežistrādes stacijā viņam jāveic degvielas uzpilde. Džims stāsta, ka degvielas pumpja jaudu ir iespējams palielināt uz pusi, taču tādā gadījumā pastāv 50% iespējamība, ka pumpja padeves mehānisms neglābjami izdegs.

**Tobrīd satraukts ierodas Millers, kas atgādina, ka viņam ir jāierodas lidostā.**

**LAIKS RIT. TEV IR 40 MINŪTES LĒMUMA PIEŅEMŠANAI.**

**KĀDS BŪS TAVS LĒMUMS?**

**KĀ TU RĪKOSIES?**

**Raksturlielumi:**

* NATO apmācības postenī atrodas HUMVEE un kvadracikls ar piekabi.
* NATO apmācības postenī esi Tu, Millers, Abdulla un viņa māsa.
* Tev nav pieejams ne cits personāls, ne citi sakaru līdzekļi.
* Visa darbība norisinās drošā teritorijā, kur nepastāv militāri draudi, taču pārvietošanās iespējama tikai pa upi, ceļu vai gaisu.
* **HUMVEE ātrums: 60km/h pa šoseju, 25 km/h pa kalnu ceļiem, kravnesība – 7 cilvēki, ieskaitot vadītāju. Mašīnai nav bagāžnieka.**
* **Kvadracikla ātrums – 40 km/h pa šoseju un 40km/h pa kalnu ceļiem. Kravnesība – viens cilvēks un viens priekšmets (zāles vai akumulatori)**
* **MEDEVAC lidmašīna 1h laikā var sasniegt gan lidlauku pie pārceltuves, gan lauku pusceļā uz lidostu.**
* **Helikopterā ir divas vietas.**
* **Akumulatoru kaste aizņem vienu vietu jebkurā transportlīdzeklī.**
* **Attālums no militāro sakaru torņa līdz Mežistrādes stacijai – 8 km pa upi vai 6km pa sauszemi.**
* **Helikoptera uzpilde standarta apstākļos prasa 90 minūtes**
* **Pārcelšanās pār upi prasa 45 minūtes vienā virzienā.**

# Skolēniem izsniedzamā Atbilžu lapa

|  |
| --- |
| Darbību secība |
|   | Mērķis | Dotais laiks | Nepieciešamais ekipējums | Izpilde | Patērētais laiks |
| 1. prioritāte |  |  |  |  |  |
| 2. prioritāte |  |  |  |  |  |
| 3. prioritāte |  |  |  |  |  |

|  |
| --- |
| Rīcības plāns |
|  Solis | Darbība | Nepieciešamais transportlīdzeklis | Cilvēki/ekipējums transportā | Izbraukšanas punkts | Mērķis | Patērētais laiks | Piezīmes |
| 1 |  |  |  |  |  |  |  |
| 2 |  |  |  |  |  |  |  |
| 3 |  |  |  |  |  |  |  |
| 4 |  |  |  |  |  |  |  |
| 5 |  |  |  |  |  |  |  |
| 6 |  |  |  |  |  |  |  |

# Aizpildīta Atbilžu lapa scenārijam bez riska (studentiem spēlēs laikā neizsniegt)

|  |
| --- |
| Darbību secība |
|   | Mērķis | Dotais laiks | Nepieciešamais ekipējums | Izpilde | Patērētais laiks |
| 1. prioritāte |  Glābt cilvēka dzīvību |  4h |  MEDEVAC lidmašīna |  Izpildīts | 2h 33 min |
| 2. prioritāte |  Glābt kritisko infrastruktūru |  3h30 min-4h  | 2 cilvēki, akumulators | Izpildīts | 3h |
| 3. prioritāte |  Aizvest cilvēku uz lidostu |  5h | Nav nepieciešams |  Izpildīts |  4 h 7 min 30 sec |

|  |
| --- |
| Rīcības plāns |
|  Solis | Darbība | Nepieciešamais transportlīdzeklis | Cilvēki/ekipējums transportā | Izbraukšanas punkts | Mērķis | Patērētais laiks | Piezīmes |
| 1 |  Nogādāt meiteni uz pārceltuvi |  HUMVEE |  Meitene, es, Abdulla  | Bāze |  Pārceltuve |  48 min | Meitene tiek atstāta pārceltuves krastā kopā ar Abdullu. Prāmja darbību nodrošinās meitenes tēvs.  |
| 2 | Atsaukt kaprāļus Vulfu un Stjuartu | Radio |  |  |  |  | Volfai un Ādamsonam ir nepieciešamas 90 minūtes, lai atgrieztos |
| 3 | Nosūtīt Milleru uz lidostu | Kvadracikls |  Millers | Bāze |  Lidosta |  4 h, 7 min30 sec | Millers dodas ceļā brīdī, kad meitene tiek vesta uz pārceltuvi  |
| 4 | Meitene tiek pārcelta uz otru krastu | Prāmis | Meitene, Abdulla | Viens upes krasts | Otrs upes krasts | 45 min | MEDEVAC var izsaukt no pārceltuves. Lidmašīna ierodas lidojuma vietā 1h laikā  |
| 5 |  Atgriezties bāzē |   HUMVEE |  Es |  Pārceltuve | Bāze |  48 min |  |
| 6 |  Aizgādāt akumulatorus  |  Humvee | Es, Vulfs, Stjuarts | Bāze | Ciems |  84min |  |

# Vērtēšanas lapa

Vērtēšanas kritēriji:

Visi uzdevumi izpildīti – 100 punkti.

|  |  |  |
| --- | --- | --- |
| Kritērijs | Soda punkti | Komentārs |
| Abdullas māsu neizdodas glābt  | -70 | Izšķirošais kritērijs. Uzdevums nav izpildīts – cilvēka dzīvībai vienmēr jābūt prioritātei |
| Abdullas māsa tiek atstāta viena pati lidmašīnai savākšanai | -30 | Lai gan māsa tiek izglābta, atstāt cietušo vienu pašu nav pieļaujams |
| Mošeja tiek sagrauta | -50 | Vietējai kopienai svarīgs objekts, kura sagraušana varētu pasliktināt attiecības starp vietējiem un Koalīcijas spēkiem |
| Millers netiek nogādāts lidostā | -20 | Lai gan Millera situācija ir grūta, tomēr neviena dzīvība nav apdraudēta |